ພະນັກງານແພດ ສະຫະປະຊາຊາດ ເສຍຊີວິດ ຍ້ອນອີໂບລາ​ 
ອົງການອະນາໄມໂລກ ຫຼື WHO ກ່າວວ່າ ໃນຈຳນວນ 41 ຄົນ ທີ່​ອາດ​ໄດ້​ສຳ​ພັດ​ ກັບ​ຜູ້ກ່ຽວ​ນັ້ນ ບໍ່ມີຜູ້ໃດສະແດງ ອາການຂອງໂຣກນີ້ ຈັກຄົນ.
ພະນັກງານການແພດຂອງອົງການສະຫະປະຊາຊາດ ຜູ້ທີ່ຕິດ ເຊື້ອໄວຣັສ ອີໂບລາ ໃນຂະນະທີ່ເຮັດວຽກ ຢູ່ທີ່ Liberia ເສຍ ຊີວິດແລ້ວ ຢູ່ໂຮງພະຍາບານ ໃນເຢຍຣະມັນ ໂຮງພະຍາບານ St Georg ທີ່ເມືອງ Leipzig ກ່າວໃນວັນ ອັງຄານມື້ນີ້ວ່າ ຜູ້ປ່ວຍໄວ 56 ປີ ໄດ້ເສຍຊີວິດເມື່ອຄ່ຳວານນີ້ ເຖິງແມ່ນໄດ້ຮັບການປິ່ນປົວຮັກສາຢ່າງຂຸ້ນຂ້ຽວ ກໍຕາມ ໜ່ວຍງານຂອງອົງການສະຫະປະຊາຊາດ ໃນ Liberia ໄດ້ປະ ກາດໃຫ້ຮູ້ ໃນອາທິດແລ້ວນີ້ວ່າ ພະນັກງານຂອງຕົນຄົນນີ້ ໄດ້ຖືກ ກວດພົບວ່າເປັນໂຣກອີໂບລາ ໃນວັນທີ 6 ຕຸລາ ແລະກ່າວວ່າ ໃນ ຈຳນວນ 41 ຄົນ ທີ່ອາດໄດ້ສຳພັດກັບຜູ້ກ່ຽວນັ້ນ ບໍ່ມີຜູ້ໃດ ສະແດງ ອາການຂອງໂຣກນີ້ ຈັກຄົນ Liberia ແມ່ນເປັນປະເທດທີ່ມີ ກໍລະນີຕິດເຊື້ອອີໂບລາ ທີ່ສົງໄສແລະໄດ້ຮັບການຢືນຢັນ ນັ້ນຫລາຍທີ່ສຸດ ໃນການແຜ່ລະບາດທີ່ຮ້າຍແຮງທີ່ສຸດຂອງໂຣກນີ້ ໂດຍມີຢ່າງນ້ອຍ 4,000 ກໍລະນີ ອົງການອະນາໄມໂລກ ຫຼື WHO ກ່າວວ່າ ໂຣກດັ່ງກ່າວນີ້ ໄດ້ສັງຫານ ຫຼາຍກວ່າ 2,300 ຜູ້ຄົນໄປແລ້ວໃນປີນີ້ ທີ່Liberia ຊຶ່ງຮວມທັງ ພະນັກງານຮັກສາສຸຂະພາບ 95 ຄົນ ສະມາຄົມພະນັກງານຮັກສາສຸຂະພາບຂອງ Liberia ໄດ້ຮຽກຮ້ອງເອົາຄ່າແຮງງານເພີ້ມ ສຳຫລັບວຽກອັນຕະລາຍນີ້ ເພື່ອຊົດເຊີຍກັບຄວາມສ່ຽງທີ່ເຂົາເຈົ້າ ອາດຖືກເຜີຍແບໃສ່ ໂຣກອີໂບລານີ້ ແລະໄດ້ຮຽກຮ້ອງໃຫ້ມີການຢຸດງານປະທ້ວງ ແຕ່ກໍມີລາຍງານວ່າ ບັນດາ ພະນັກງານຮັກສາສຸຂະພາບນັ້ນ ຍັງພາກັນໄປເຮັດການຢູ່ ໃນວັນຈັນວານນີ້